《次韵谢俞山长见赠》
元代·方回

年衰才尽懒挥毫，定有移文责鲁皋。
学到紫阳今欲绝，诗如清老子能高。
栖迟矮屋官犹冷，傲睨芳樽气自豪。
试遣俚音辱聪听，未应堪比郁轮袍。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。